ai4bharat/Pralekha huggingface dataset:
பிரதமர் அலுவலகம்
நாக்பூர் எய்ம்ஸ் மருத்துவமனையை நாட்டிற்கு அர்ப்பணித்தார் பிரதமர்
நாக்பூரில் அமைக்கப்பட்டுள்ள எய்ம்ஸ் மருத்துவமனையை பிரதமர் திரு.நரேந்திர மோடி இன்று நாட்டிற்கு அர்ப்பணித்தார். இதைத்தொடர்ந்து எய்ம்ஸ் மருத்துவமனையின் திட்டமாடலையும், மைல்ஸ்டோன் கண்காட்சி கேலரியையும் அவர் பார்வையிட்டார்.
நாக்பூர் எய்ம்ஸ் மருத்துவமனையை தேசத்திற்கு அர்ப்பணித்ததன் மூலம், நாடு முழுவதும் சுகாதார வசதிகளை பலப்படுத்த வேண்டும் என்ற பிரதமரின் நிலைப்பாடு செயல்படுத்தப் படுத்தப்பட்டுள்ளது. பிரதமரின் ஸ்வஸ்த்யா சுரக்ஷா யோஜனாவின் கீழ் கட்டப்பட்டுள்ள இந்த மருத்துவனைக்கு, கடந்த 2017ம் ஆண்டு, பிரதமர் அடிக்கல் நாட்டினார்.
ரூ.1,575 கோடி செலவில் கட்டப்பட்டுள்ள நாக்பூர் எய்ம்ஸ் மருத்துவமனை, மருத்துவத்தின் 30 துறைகளுக்கான சூப்பர் ஸ்பெஷாலிட்டி மருத்துவமனையாகத் திகழும். இதில், OPD, IPD கண்டறியும் சேவைகள், அறுவைசிகிச்சைக்கான தியேட்டர்கள் உள்ளிட்டவையும் இடம்பெற்றுள்ளன.
அதி நவீன மருத்துவ வசதிகளை உள்ளடக்கிய இந்த மருத்துவமனை, மகாராஷ்டிராவின் விதர்பா பகுதியைச் சேர்ந்த மக்களும், அதனை ஒட்டி அமைந்துள்ள பழங்குடி பகுதிகளான கட்சிரோலி, காண்டியா மற்றும் மெல்காட் மக்களும் தரமான சிகிச்சை பெறுவதை உறுதி செய்யும்.
இந்த நிகழ்ச்சியில் பிரதமருடன், மகாராஷ்டிர முதலமைச்சர் திரு. ஏக்நாத் ஷிண்டே, அம்மாநில ஆளுநர் திரு. பகத்சிங் கோஷ்யாரி, துணை முதலமைச்சர் திரு. தேவேந்திர பட்னவிஸ், மத்திய சாலை மற்றும் நெடுஞ்சாலைத் துறை அமைச்சர் திரு. நிதின் கட்கரி ஆகியோரும் கலந்துகொண்டனர்.
நிதி அமைச்சகம்
இந்திய ஏற்றுமதி – இறக்குமதி வங்கி மறுமூலதனத்திற்கு மத்திய அமைச்சரவை ஒப்புதல்
இந்திய ஏற்றுமதி – இறக்குமதி வங்கி மறுமூலதனத்திற்கு இன்று புதுதில்லியில் பிரதமர் நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
- இந்திய ஏற்றுமதி – இறக்குமதி வங்கியில் மறுமூலதனம் செய்வதற்கு வசதியாக, ஆறாயிரம் கோடி ரூபாய் மதிப்புக்கு இந்திய அரசு மறுமூலதன பத்திரம் வெளியிடும்.
- இந்த தொகை 2018-19 ஆம் நிதியாண்டில் 4,500 கோடி ரூபாயும், 2019-20 நிதியாண்டில் 1,500 கோடி ரூபாயும் இந்த வங்கியில் மறுமூலதனம் செய்யப்படும்.
- இந்திய ஏற்றுமதி-இறக்குமதி வங்கியின் மூலதனத்தை 10 ஆயிரம் கோடியிலிருந்து 20 ஆயிரம் கோடியாக அதிகரிக்கவும் மத்திய அமைச்சரவை ஒப்புதல் அளித்துள்ளது.
தாக்கம்:
- இந்திய ஏற்றுமதி-இறக்குமதி வங்கி நாட்டின் முதன்மை ஏற்றுமதி கடன் வழங்கும் அமைப்பு.
- ஏற்றுமதி-இறக்குமதி வங்கியில் மேற்கொள்ளப்படும் மறு மூலதனம், அந்த வங்கியின் முதலீட்டுத் தேவையை பூர்த்தி செய்வதுடன், இந்திய ஏற்றுமதியாளர்களுக்கு கூடுதல் ஆதரவளிக்கவும் வகை செய்யும்.
- இந்த மறு மூலதனம், இந்திய ஜவுளி ஆலைகளுக்கு ஆதரவளிப்பது போன்ற புதிய முன்முயற்சிகள், சலுகை நிதித்திட்டங்களில் மாறுதல் செய்தல், இந்தியாவின் வெளியறவுக் கொள்கை மற்றும் செயல்பாட்டு நோக்கங்களைக் கருத்தில் கொண்டு எதிர்காலத்தில் புதிய கடனுதவி வழங்குதல் போன்ற எதிர்பார்க்கப்படும் முயற்சிகளுக்கு ஊக்கமளிக்கும்.
----
(Visitor Counter : 92
ஆயுஷ்
கொவிட்-19 புதிய வழிகாட்டுதல்களை ஆயுஷ் அமைச்சகம் வெளியிட்டுள்ளது.
பெருந்தொற்றின் இரண்டாம் அலையின் தாக்கத்தின் காரணமாக புதிய வழிகாட்டுதல்களுக்கு ஏற்பட்டுள்ள தேவையை கருத்தில் கொண்டு, ஆயுர்வேதம் மற்றும் யுனானி மருத்துவர்களுக்கான திருத்தப்பட்ட வழிகாட்டுதல்களை ஆயுஷ் அமைச்சகம் வெளியிட்டுள்ளது.
வீட்டில் தனிமைப்படுத்தப்பட்டுள்ள கொவிட்-19 நோயாளிகளுக்காகவும், கொவிட்-19 பெருந்தொற்றின் போது சுய பராமரிப்புக்கான ஆயுர்வேத மற்றும் யுனானி மருத்துவ நோய் தடுப்பு நடவடிக்கைகளுக்காகவும் இந்த வழிகாட்டுதல்கள் வெளியிடப்பட்டுள்ளன.
சுய பராமரிப்பு மற்றும் வீட்டு மேலாண்மை நடவடிக்கைகள் மீது இந்த வழிகாட்டுதல்கள் பெரிதும் கவனம் செலுத்தியுள்ளன. பண்டைய ஆயுர்வேதம் மற்றும் யுனானி மருத்துவ முறைகள், ஆராய்ச்சி படிப்புகள், பல்முனை குழுவின் அறிக்கை மற்றும் பரிந்துரைகளின் அடிப்படையில் கொவிட்-19 நோயாளிகளுக்கான இந்த வழிகாட்டுதல்கள் வெளியிடப்பட்டுள்ளன.
இதன் மூலம் அதிகரித்து வரும் கொவிட்-19 நிலைமையை கட்டுப்பாட்டில் வைப்பதற்கான நமது போருக்கு மேலும் வலு கிடைக்கும். ஆயுஷ் அமைச்சகத்தால் அமைக்கப்பட்ட ஆயுஷ் ஆராய்ச்சி மற்றும் மேம்பாட்டு பணிக்குழுவுடன் அதிகாரமளிக்கப்பட்ட குழு நடத்திய விரிவான ஆலோசனைக்கு பின்னர் இந்த வழிகாட்டுதல்கள் மற்றும் அறிவுரைகள் உருவாக்கப்பட்டுள்ளன.
இதற்கான இணையதள முகவரிகள் பின்வருமாறு:
https://main.ayush.gov.in/event/guidelines-ayurveda-practitioners-covid-19-patients-home-isolation
https://main.ayush.gov.in/event/ayurveda-preventive-measures-self-care-during-covid-19-pandemic
https://main.ayush.gov.in/event/guidelines-unani-practitioners-covid-19-patients-home-isolation
https://main.ayush.gov.in/event/guidelines-ayurveda-unani-practitioners-covid-19-patients-home-isolation-and-ayurveda-unani
https://main.ayush.gov.in/event/unani-medicine-based-preventive-measures-self-care-during-covid-19-pandemic
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1714205
-----
(Visitor Counter : 269
சிறப்பு சேவைகள் மற்றும் கட்டுரைகள்
மக்கள் குறைதீர்ப்பு சிறப்பு இயக்கம் 2.0-ஐ தொழிலாளர் நலன் மற்றும் வேலைவாய்ப்பு அமைச்சகம் நடத்துகிறது
மக்கள் குறைதீர்ப்புக்காக சிறப்பு இயக்கம் 2.0-ஐ தொழிலாளர் நலன் மற்றும் வேலைவாய்ப்பு அமைச்சகத்தின், தொழிலாளர் நலத்துறை சென்னை அலுவலகம் நடத்துகிறது.
பீடி, சுண்ணாம்பு, கனிம சுரங்கம் மற்றும் சினிமா துறையை சேர்ந்த தொழிலாளர்கள், மத்திய அமைச்சகத்தின் வலைதளமான https://labour.gov.in/ -ல் தங்களின் தகவல்களை அடிக்கடி புதுப்பித்துக் கொள்ள வேண்டும். பீடி, சுண்ணாம்பு, கனிம சுரங்கம் மற்றும் சினிமா துறையை சேர்ந்த தொழிலாளர்கள், நிர்வாகம், மருத்துவமனை பராமரிப்பு, மருந்துகள் வழங்கல், நலத் திட்டங்கள் மற்றும் வேறு பிரச்சினைகள் தொடர்பான தங்களின் குறைகள் மற்றும் புகார்களை இமெயில்: wclwo.chn-mole[at]gov[dot]in மூலமாகவோ, கீழ்கண்ட முகவரிக்கு அனுப்பலாம்.
தொழிலாளர் ஆணையர், தொழிலாளர் நலத்துறை, தரை தளம், சிட்கோ நிர்வாகப் பிரிவு அலுவலக கட்டிடம், திரு வி க தொழிற்பேட்டை, கிண்டி, சென்னை 600 032. தொடர்புக்கு எண்-044 22501625.
தொழிலாளர் நலன், தமிழ்நாடு மற்றும் புதுச்சேரி துணை ஆணையர் திரு கே ஏ செபஸ்டியன் வெளியிட்டுள்ள செய்திக் குறிப்பில் இத்தகவலை தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் விவகாரத் துறை சார்பில் நிலுவையில் உள்ள விவகாரங்களுக்கு தீர்வு காண சிறப்பு முகாம் 2.0 மற்றும் தூய்மை இயக்கம் நடத்தப்படுகிறது
நுகர்வோர் விவகாரத் துறை 2022 அக்டோபர் 2 முதல் 2022 அக்டோபர் 31 வரை சிறப்பு முகாம் 2.0-க்கு ஏற்பாடு செய்தது. மற்றும் நிர்வாக சீர்திருத்தம் மற்றும் பொதுமக்கள் குறைதீர்ப்புத் துறையிலிருந்து பெறப்பட்ட அறிவுறுத்தல்களின் அடிப்படையில் அதை ஆகஸ்ட் 2023 வரை நீட்டித்தது.
இந்த சிறப்பு இயக்கத்தின் போது, தூய்மையை மேம்படுத்துதல், நிர்வாக செயல்முறைகளை நெறிப்படுத்துதல் மற்றும் பணியிட பயன்பாட்டை மேம்படுத்துதல் ஆகியவற்றை நோக்கமாகக் கொண்ட தொடர்ச்சியான முன்முயற்சிகள் தொடங்கப்பட்டன. இந்த நடவடிக்கைகளில் விரிவான தூய்மை இயக்கங்கள், விதிகள் மற்றும் நடைமுறைகளை முழுமையாக மறுஆய்வு செய்தல் மற்றும் எளிமைப்படுத்துதல், பதிவேடு மேலாண்மை முறையை மாற்றியமைத்தல், இடத்தை பயனுள்ள முறையில் பயன்படுத்துதல் மற்றும் கழிவுப் பொருட்களை பொறுப்புடன் அப்புறப்படுத்துதல் ஆகியவை அடங்கும்.
டிஜிட்டல் ஊடக யுகத்தில், அரசுத் துறைகள் மற்றும் நிறுவனங்கள் மேற்கொண்ட குறிப்பிடத்தக்க பணிகளை சித்தரிக்கும் தரவுகள் மற்றும் படங்கள் சமூக ஊடக தளங்களில் தீவிரமாக பகிரப்பட்டன. இந்திய தர நிர்ணய நிறுவனம், இந்திய தேசிய கூட்டுறவு நுகர்வோர் கூட்டமைப்பு, தேசிய தேர்வு இல்லம், சட்ட அளவியல் மற்றும் ஆர்.ஆர்.எஸ்.எல் ஆகியவை முழு மனதுடன் பங்கேற்ற நிறுவனங்களில் அடங்கும். மக்கும் கழிவுகளை மண்புழு உரமாக்குதல், மின்னணுக் கழிவுகளை பிரித்தல் போன்றவை சில புதுமையான நடைமுறைகளாகும்.
நவம்பர் 2022 முதல் ஆகஸ்ட் 2023 வரையிலான காலகட்டத்தில் 12,963 பொதுமக்கள் குறைகள் மற்றும் 1407 பொதுமக்கள் குறைதீர்ப்பு மனுக்களுக்கு தீர்வு கண்டதன் மூலம் இத்துறையின் பொது சேவைக்கான அர்ப்பணிப்பு மேலும் சிறப்பிக்கப்பட்டது. மேலும், இத்துறை நாடு தழுவிய அளவில் 110 தூய்மைப் பிரச்சாரங்களை நடத்தி, மின்னணுக் கழிவுகள், காலாவதியான கோப்புகள், பழைய அறைகலன்கள் போன்றவற்றை பொறுப்புடன் அகற்றியதன் மூலம் 2728 சதுர அடி பெறுமதியான இடத்தை விடுவிக்க வழிவகுத்தது. இதன் மூலம் பழைய பொருட்களை அப்புறப்படுத்தியதன் மூலம் ரூ.6,60,547/- வருவாய் ஈட்டப்பட்டுள்ளது என்பது குறிப்பிடத்தக்கது.
நிலக்கரி அமைச்சகம்
‘’இந்தியாவில் மிகவும் நம்பத்தகுந்த பொதுத்துறை நிறுவனம்’’ என்ற விருது பெற்ற இந்திய நிலக்கரி நிறுவனத்துக்கு, அமைச்சர்கள் திரு பிரகலாத் ஜோஷி, திரு ராவ்சாகேப் பாட்டீல் தன்வே ஆகியோர் பாராட்டு.
மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி, நிலக்கரி அமைச்சகத்தின் கீழ் இயங்கும் கோல் இந்தியா நிறுவனம், சிஐஎல் ,‘’ இந்தியாவில் மிகவும் நம்பத்தகுந்த பொதுத்துறை நிறுவனம்’’ என்ற விருதைப் பெற்றதற்காக பாராட்டுத் தெரவித்துள்ளார்.
இதுதொடர்பாக அமைச்சர் திரு ஜோஷி வெளியிட்டுள்ள டுவிட்டர் பதிவில், மகிழ்ச்சியை வெளிப்படுத்தியுள்ளார். எரிசக்தி துறையில் உலகத் தலைமை நிறுவனமாக மாறுவதற்கு சிஐஎல் மேற்கொள்ளும் முயற்சிகளுக்கு இந்த விருது மேலும் ஊக்கமளிக்கும் என்று கூறியுள்ளார். மத்திய நிலக்கரி, சுரங்கங்கள் மற்றும் ரயில்வே இணையமைச்சர் திரு ராவ்சாகேப் பாட்டீல் தன்வே-யும் இந்த சிறப்பான விருது பெற்றதற்கு சிஐஎல் நிறுவனத்தைப் பாராட்டியுள்ளார்.
கொல்கத்தாவில் நடைபெற்ற ‘’ எரிசக்தி கூட்டம் மற்றும் உயரிய விருது வழங்கும் விழா’’வில், தொழில் வர்த்தக சபைகளின் கூட்டமைப்பு இந்த விருதை சிஐஎல் நிறுவனத்துக்கு வழங்கியது.
(Visitor Counter : 154
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 9.87 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841350
எஃகுத்துறை அமைச்சகம்
தேசிய கனிம வளர்ச்சிக் கழகம் உற்பத்தியில் தொடர்ச்சியான வளர்ச்சியைப் பதிவு செய்துள்ளது
இந்திய எஃகு அமைச்சகத்தின்கீழ் உள்ள சுரங்க நிறுவனமான தேசிய கனிம வளர்ச்சிக் கழகம் தொடர்ந்து வளர்ச்சிப் பாதையில் செல்கிறது. 2023-ம் நிதியாண்டில், 3.2 மில்லியன் டன் உற்பத்தி செய்யப்பட்டு, 2.65 மில்லியன் டன் விற்பனை செய்யப்பட்டுள்ளது.
2021 மே மாதத்தில் உற்பத்தி செய்யப்பட்ட 2.8 மில்லியன் டன்களை விட அதிகமாக, 2022 மே மாதத்தில், 14.3 சதவீதம் இரும்புத்தாது உற்பத்தி செய்யப்பட்டுள்ளது. 2022 மே வரை, தேசிய கனிம வளர்ச்சிக் கழகத்தின் ஒட்டுமொத்த உற்பத்தி 6.35 மில்லியன் டன்களாக இருந்தது. இந்தியாவின் மிகப்பெரிய கனிம தாது உற்பத்தியாளராக உள்ள தேசிய கனிம வளர்ச்சிக் கழகம், 2023-ம் நிதியாண்டில், 5.77 மில்லியன் டன்களை விற்பனை செய்துள்ளது.
இந்த செயல்திறனை எட்டியதற்காக, தேசின கனிம வளர்ச்சிக் கழகத்தின் தலைமை பொதுமேலாளர் திரு.சுமித் டெப், தனது குழுவினருக்கு பாராட்டு தெரிவித்துள்ளார். எங்கள் உற்பத்தியின் நிலையான வளர்ச்சி, தேசிய கனிம வளர்ச்சிக் கழகத்தை இந்தியாவில் வேகமாக வளர்ந்து வரும் இரும்புத்தாது சுரங்க நிறுவனமாக மாற்றியது மட்டுமின்றி, உள்நாட்டு எஃகு துறைக்கு நிலையான விநியோகஸ்தராகவும் மாற்றியுள்ளது. புதிய தொழில்நுட்பம், டிஜிட்டல் பயன்பாடுகளை வரவேற்பதன் மூலம் எங்கள் நிறுவனத்தை வலுப்படுத்தியுள்ளோம்.
வடகிழக்குப் பகுதி வளர்ச்சி அமைச்சகம்
கொவிட் தொற்றுக்கு சுய சிகிச்சை மேற்கொள்வதற்கு எதிராக மத்திய அமைச்சர் டாக்டர் ஜிதேந்திர சிங் எச்சரிக்கை
வட கிழக்கு மாகாணங்களுக்கான மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித்துறை ஆகிய துறைகளுக்கான இணை அமைச்சர் டாக்டர்.ஜிதேந்திர சிங், புதுதில்லி விக்யான் பவனின் அலுவலர்களுக்கு கொவிட் விழிப்புணர்வு நிகழ்ச்சியை இன்று நடத்தினார்.
பெருந்தொற்று சம்பந்தமான நடைமுறைக்கு உகந்த அம்சங்கள் குறித்து விவாதிக்கப்பட்ட இந்த நிகழ்ச்சியில், கொவிட்-19 தொற்றிற்குத் தாமாகவே சிகிச்சை எடுத்துக்கொள்வதற்கு எதிராக அமைச்சர் எச்சரிக்கை விடுத்தார்.
வட கிழக்கு மாகாணங்களுக்கான மேம்பாட்டு அமைச்சகத்தின் ஊழியர்கள் மற்றும் அதிகாரிகளிடையே விழிப்புணர்வு பிரச்சாரம் குறித்துப் பேசிய அமைச்சர், தொற்று பாதிக்கப்பட்ட நபர்கள், உடனடியாக மருத்துவர்களின் ஆலோசனையைப் பெறுமாறு அறிவுறுத்தினார்.
கொவிட் சிகிச்சை தொடர்பாக உண்மைகளை ஆராயாமல் தகவல்களைப் பரிமாறிக் கொள்ள வேண்டாம் என்று பொதுமக்களை அவர் கேட்டுக் கொண்டார்.
அமைச்சகத்தில் பணிபுரியும் 18 வயதிற்கு மேற்பட்ட அனைவருக்கும் விரைவாக தடுப்பூசி வழங்கப்படவேண்டும் என்று வலியுறுத்திய அமைச்சர், இதற்காக சிறப்பு தடுப்பூசி முகாமிற்கு ஏற்பாடு செய்யுமாறு உயர் அதிகாரிகளுக்கு உத்தரவிட்டார். இது போன்ற முகாம்களில் பணியாளர்களின் குடும்பத்தினருக்கும் தடுப்பூசி செலுத்துவது குறித்தும் ஆய்வு செய்யுமாறு அவர் கேட்டுக் கொண்டார். மருத்துவ மற்றும் நிர்வாக நடவடிக்கைகளுடன் சமூக மேலாண்மையும் மிகவும் அவசியம் என்றும், இதனைக் கருத்தில் கொண்டு அனைவரும் இணக்கமாக பணியாற்ற வேண்டும் என்றும் அவர் கோரிக்கை விடுத்தார்.
அத்தியாவசிய மருந்துகள் மற்றும் பிராணவாயுவை பதுக்குவது தொடர்பாகவும் விழிப்புணர்வு ஏற்படுத்துமாறு அவர் கேட்டுக் கொண்டார்.
வடகிழக்கு மாநிலங்களில் கொவிட் தொற்றின் நிலவரம், போதிய சுகாதார மற்றும் உள்கட்டமைப்பு வசதிகள் தொடர்பான தினசரி அறிக்கையை தாம் பெற்று வருவதாக அவர் கூறினார். வடகிழக்கு பகுதியில் உள்ள அனைத்து 8 மாநிலங்களிலும் போதிய பிராணவாயு கையிருப்பில் இருப்பதாகவும், போர்க்கால அடிப்படையில் புதிய ஆலைகள் நிறுவப்பட்டு வருவதாகவும் அமைச்சர் குறிப்பிட்டார்.
கொவிட்-19 தொற்றுக்கு எதிரான போராட்டத்தில் வடகிழக்கு மாகாணங்களுக்கு கடந்த மார்ச் மாதம் வழங்கப்பட்ட ஒருங்கிணைந்த நிதியான ரூ. 25 கோடி, அங்குள்ள மருத்துவமனைகளில் முக்கியமான மருத்துவ உபகரணங்களை வாங்குவதற்கு வரப்பிரசாதமாக இருந்ததாக டாக்டர் ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720339
குறு சிறு மற்றும் நடுத்தர தொழில் துறை அமைச்சகம்
சர்வதேச சிறு, நடுத்தர தொழில்கள் மாநாட்டில் மகளிர் தொழில் முனைவோர் தமது அனுபவங்களை பகிர்ந்துகொண்டனர்
புதுதில்லியில் 2018 ஏப்ரல் 22 முதல் 24 வரை நடைபெற்ற சர்வதேச சிறு, நடுத்தர தொழில்கள் முதலாவது மாநாட்டில் இந்தியா, பின்லாந்து, இத்தாலி, ரஷ்யா, கம்போடியா நாடுகளின் மகளிர் தொழில் முனைவோர் தங்களது அனுபவங்களையும், தாங்கள் எதிர்நோக்கிய சவால்களையும் பகிர்ந்துகொண்டனர்.
இந்த நிகழ்ச்சியில் பேசிய ஆரோ ஆர்ட்ஸ் நிறுவனத்தின் திருமிகு அனுராதா சாகு தொழில் முனைவுத் திறனில் மகளிரின் முக்கியத்துவம் குறித்து வலியுறுத்தினார். வெற்றிக் கோபுரத்தின் அடித்தளமாகப் பெண்கள் இருப்பதாக அவர் கூறினார். மாநாட்டில் பேசிய மற்றொரு பேச்சாளரான திருமதி பிரியங்கா மோக்ஷ்மார் குறு, சிறு, நடுத்தரத் தொழில்கள் அமைச்சகத்தின் பல்வேறு திட்டங்கள் பற்றிய விழிப்புணர்வு வெற்றிகரமான தொழிலை அமைத்து நடத்த உதவியாக இருக்கும் என்று கூறினார்.
சிறு, குறு, நடுத்தரத் தொழில்கள் அமைச்சகத்தின் இணைச் செயலாளர் திருமதி அல்கா அரோரா உலககெங்கிலும் உள்ள பெண்கள் மிகச் சிறப்பாகத் தங்கள் பணிகளைச் செய்துவருவதாகவும் இதற்கு அவர்களது குடும்பங்களின் ஆதரவு அவசியம் என்றும் கூறினார்.
37 நாடுகளின் சிறு, நடுத்தரத் தொழில் பிரதிநிதிகள் இந்த மாநாட்டில் பங்கேற்றனர்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 172
மனித வள மேம்பாட்டு அமைச்சகம்
பள்ளிக் கல்வியில் நிலை-I க்கான மாணவர் சேர்க்கை வயதை 6 ஆக மாற்றி அமைக்குமாறு மாநிலங்கள் மற்றும் யூனியன் பிரதேசங்களுக்கு கல்வி அமைச்சகம் அறிவுறுத்தல்
தேசிய கல்விக் கொள்கை 2020, அடிப்படை கல்வி நிலையில் குழந்தைகளின் கற்றலை பரிந்துரைக்க முன்னுரிமை அளித்து பரிந்துரைகளை வழங்கியுள்ளது. அடிப்படை நிலை அனைத்து குழந்தைகளுக்கும் 5 ஆண்டு கற்றலை உள்ளடக்கியதாக அமைந்துள்ளது. 3 வயதுக்கும் 8 வயதுக்கும் இடையே இந்த நிலை பரிந்துரை செய்யப்பட்டுள்ளது. இதில் 3 ஆண்டுகள் பள்ளிக்கு முந்தைய கல்வியும் 2 ஆண்டுகள் அடிப்படை நிலை I மற்றும் நிலை II கல்வியும் அடங்கும். அங்கன்வாடிகள், அரசு, அரசு உதவி பெறும் மையங்கள், தன்னார்வ தொண்டு நிறுவனங்கள் நடத்தும் மழலையர் மையங்கள் ஆகியவற்றில் படிக்கும் அனைத்து குழந்தைகளுக்கும் தரமான மழலையர் கல்வியை 3 ஆண்டுகளுக்கு வழங்குவதை உறுதி செய்வதன் மூலமாக மட்டுமே இதை மேற்கொள்ள முடியும். இது தவிர அடிப்படைக் கல்வி கட்டத்தின் பாடத்திட்டம் மற்றும் கற்பித்தல் சிறப்பாக அமைய, பயிற்சி பெற்ற தகுதி வாய்ந்த ஆசிரியர்களின் தேவை முக்கியமானதாகும். அடித்தள நிலைக்கான பாடத்திட்ட கட்டமைப்பு 20.10.2022 அன்று அறிமுகம் செய்யப்பட்டது.
இந்த தொலைநோக்குப் பார்வையை எட்ட கல்வி அமைச்சகத்தின் பள்ளிக் கல்வி மற்றும் எழுத்தறிவுத்துறை 09.02.2023 அன்று அனைத்து மாநில மற்றும் யூனியன் பிரதேசங்களுக்கும் கடிதம் எழுதியுள்ளது. அதில் பள்ளிக் கல்வியில் நிலை-Iக்கான மாணவர் சேர்க்கை வயதை 6 க்கு மேல் மாற்றியமைக்குமாறு அறிவுறுத்தப்பட்டுள்ளது.
பள்ளிக் கல்விக்கு முந்தைய மழலையர் கல்வியில் 2 ஆண்டு பட்டயப் படிப்பை வடிவமைத்து நடத்துமாறும் மாநிலங்கள் மற்றும் யூனியன் பிரதேசங்கள் அறிவுறுத்தப்பட்டுள்ளன. இந்தப் பாடத்திட்டம், மாநிலக் கல்வி ஆராய்ச்சி மற்றும் பயிற்சி கவுன்சிலால் வடிவமைக்கப்பட்டு மாவட்ட கல்வி மற்றும் பயிற்சி நிறுவனங்கள் மூலம் செயல்படுத்தப்படும் என்று எதிர்பார்க்கப்படுகிறது.
ரெயில்வே அமைச்சகம்
சென்னை ரயில்பெட்டி இணைப்பு தொழிற்சாலை சர்வதேச ரயில் பெட்டிக் கண்காட்சியை நடத்துகிறது
முதல் முறையாக சர்வதேச ரயில்பெட்டிக் கண்காட்சி சென்னையில் ஐ சி எஃப் – ஆர் பி எஃப் கவாத் மைதானத்தில் 2018 மே மாதம் 17 முதல் 19 வரை நடைபெறுகிறது. இந்தக் கண்காட்சி ரயில்பெட்டிகள், ரயில்பெட்டித் தொடர்கள் ஆகியவை குறித்து முக்கிய கவனம் செலுத்துகிறது. இந்தக் கண்காட்சியில் உலகின் புகழ்பெற்ற ரயில்பெட்டி மற்றும் சாதனத் தொழிற்சாலைகள் தங்களது உற்பத்திப் பொருட்களையும், தொழில்நுட்பத்தையும் காட்சிப்படுத்துகின்றன. இந்தியாவில் உற்பத்தி செய்வோம் என்ற கொள்கையுடன் ஒருங்கிணைக்கும் வகையில் பல்வேறு தொழில்நிறுவனங்களை ஒரே குடையின் கீழ் கொண்டுவர இந்தக் கண்காட்சி ஒரு வாய்ப்பாகும்.
ஐ சி எஃப் என்று அழைக்கப்படும் ரயில்பெட்டி இணைப்புத் தொழிற்சாலை இந்தக் கண்காட்சியை நடத்துகிறது. இந்திய தொழில்கள் இணையம் மற்றும் ரயில்வே அமைச்சகத்தின் பொதுத்துறை நிறுவனமான ரைட்ஸ் லிமிடெட் ஆகியனவும் ஒருங்கிணைந்து இந்தக் கண்காட்சிக்கு உதவுகின்றன. கண்காட்சியின் முக்கிய அம்சங்கள் வருமாறு:
- இந்தியாவில் முதல் முறையாக சிறப்பு ரயில்பெட்டிகளும். ரயில்பெட்டித் தொடர்களும் காட்சிப் படுத்தப்பட்டுள்ளன.
- 10-க்கும் மேற்பட்ட நாடுகளைச் சேர்ந்த 100-க்கும் மேற்பட்ட காட்சியாளர்கள் பங்கேற்பு
- ரயில்பெட்டிகள், ரயில்வண்டித் தொடர்கள் குறித்த மாநாடுகள் / கருத்தரங்குகள்
- புதுமைப்படைப்பு மற்றும் எதிர்காலத் தொழில்நுட்பங்களில் கவனம் செலுத்தும் உற்பத்திப் பொருள்களை ரயில்பெட்டி மற்றும் பெட்டித்தொடர் உற்பத்தியாளர்கள் காட்சிப்படுத்துவார்கள்.
- ஐ சி எஃப் மற்றும் இந்திய ரயில்வே உற்பத்திப் பிரிவுகளின் உயர் அதிகாரிகள், மற்றும் முடிவுகள் மேற்கொள்வோருடன் சந்தித்து கலந்துரையாடுவதற்கான வாய்ப்புகள்.
- 160 கிலோமீட்டர் வேகத்தில் செல்லக்கூடிய ரயில்வண்டித் தொடர்கள் சார்ந்த ரயில்பெட்டி வடிவமைப்பு காட்சிப்படுத்தப்படும்.
- பெட்டிகளின் உள்பகுதி, பயணியர் வசதிகள், இதர சொகுசு அம்சங்கள் உள்ளிட்ட ரயில்பெட்டி வடிவமைப்புகள் காட்சியில் இடம் பெறும்.
- துருப்பிடிக்காத எஃகு கொண்டு ரயில்பெட்டி உற்பத்தி தொழில்நுட்பம், அலுமினியம் ரயில்பெட்டி அமைப்பு உள்ளிட்டவற்றின் மேம்பாடு காட்சியாக இடம் பெறும்.
- அதிவேக ரயில்கள் மேம்பாடு மற்றும் இந்திய ரயில்வேக்கு உள்ள வாய்ப்பு விருப்பங்கள்.
சர்வதேச ரயில்பெட்டி கண்காட்சி நாளை  காலை 10 மணிக்கு திறந்துவைக்கப்படும். பின்னர் 3 நாட்களுக்கு காலை 10 மணி முதல் பிற்பகல் 6 மணி வரை கண்காட்சி திறந்திருக்கும். கண்காட்சி தொடக்க நிகழ்ச்சியில் தமிழக ஆளுநர், ரயில்வே துறை இணையமைச்சர், தமிழக தொழில்துறை அமைச்சர், ரயில்வே வாரியத்தலைவர், ரயில்வே வாரிய உறுப்பினர்கள், அனைத்து இந்திய ரயில்வேக்களின் பொது மேலாளர்கள் மற்றும் துணைத்தலைவர்கள் பங்கேற்பார்கள்.
ரயில் ஆர்வலர்கள், ரயில்வேக்கு பொருட்கள் வழங்குவோர், வடிவமைப்பாளர்கள், மேம்பாட்டாளர்கள், மற்றும் பொதுமக்கள் ஆகியோருக்கு இந்தக் கண்காட்சி ஆர்வம் அளிப்பதாக இருக்கும். இந்தக்கண்காட்சி பொதுமக்கள் பார்வைக்காக நாளையும், நாளை மறுநாளும்  காலை 10 மணி முதல் மாலை 6 மணி வரை திறந்திருக்கும்.
-------
(Visitor Counter : 192
பிரதமர் அலுவலகம்
ரம்ஜான் நோன்பு தொடக்கம் குறித்து பிரதமர் வாழ்த்து
ரம்ஜான் நோன்பு தொடங்கியிருப்பது குறித்து பிரதமர் திரு.நரேந்திர மோடி தமது வாழ்த்துக்களை தெரிவித்துக் கொண்டுள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது;
“ரம்ஜான் நோன்பு தொடக்கத்தையொட்டி நல்வாழ்த்துக்கள்.”
பிரதமர் அலுவலகம்
பிரதமரின் பிரான்ஸ் பயணத்தின் போது கையெழுத்தான புரிந்துணர்வு ஒப்பந்தங்களின் பட்டியல் 
- இந்திய அரசின் திறன் மேம்பாடு மற்றும் தொழில்முனைவோர் துறை மற்றும் பிரான்ஸ் அரசின் தேசிய கல்வி மற்றும் இளைஞர் துறை இடையே, திறன் மேம்பாடு மற்றும் தொழிற் பயிற்சியில், ஒத்துழைப்புக்கான நிர்வாக ஏற்பாடு.
- இந்திய அரசின் புதிய மற்றும் புதுப்பிக்கத்தக்க எரிசக்தித் துறைக்கு உட்பட்ட, தேசிய சூரியசக்தி நிறுவனம் மற்றும் பிரான்ஸ் அரசின் மாற்று எரிசக்தி மற்றும் அணுசக்தி ஆணையத்திற்கு இடையேயான புரிந்துணர்வு ஒப்பந்தம்.
- இந்தியாவின் மின்னணுவியல் மற்றும் தகவல் தொழில்நுட்ப அமைச்சகத்துக்கு உட்பட்ட தன்னாட்சி அறிவியல் நிறுவனமான, அதிநவீன மதிப்பீட்டுக்கான மேம்பாட்டு மையம் மற்றும் ஏடிஓஎஸ் இடையே ஒத்துழைப்புக்கான ஒப்பந்தம்.
- ஆழ்கடல் எல்லை விழிப்புணர்வு பணியை கூட்டாக மேற்கொள்வது தொடர்பாக, இஸ்ரோ மற்றும் சிஎன்இஎஸ் அமைப்புகளிடையேயான செயலாக்க ஏற்பாடு.
--------
(Visitor Counter : 83
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் கைவினைப் பொருட்கள் கண்காட்சி 2022 டிசம்பர் 2 முதல் 7, 2022 வரை சுவாமி விவேகானந்தா சாலை, நேதாஜி சுபாஷ் சந்திரபோஸ் சிலை அருகே, இந்திய நுழைவு வாயில், புதுதில்லியில் நடைபெறுகிறது
நாடு முழுவதும் உள்ள மாற்றுத்திறனாளி தொழில்முனைவோர்கள், கலைஞர்கள், உருவாக்கிய பொருட்கள் மற்றும் கைவினைப்பொருட்களை காட்சிப்படுத்துவதற்கு சமூக நீதி மற்றும் அதிகாரமளித்தல் துறை ஏற்பாடு செய்துள்ளது. இந்த மாற்றுத்திறனாளிகள் வேலைப்பாடு கண்காட்சி 2022 டிசம்பர் 2 முதல் 7, 2022 வரை சுவாமி விவேகானந்தா சாலை, நேதாஜி சுபாஷ் சந்திரபோஸ் சிலை அருகே, இந்திய நுழைவு வாயில், புதுதில்லியில் நடைபெறுகிறது. ஜம்மு காஷ்மீர் வடகிழக்கு மாநிலங்கள் உள்ளிட்ட பகுதிகளைச் சேர்ந்த கைவினைப்பொருட்கள் கைத்தறி, எம்பிராய்டரி வேலைப்பாடுப் பொருட்கள், உணவுகள் ஆகியவை பார்வையாளர்களுக்கு புதிய அனுபவத்தை ஏற்படுத்தும்.
சுமார் 22 மாநிலங்கள், யூனியன் பிரதேசங்களைச் சேர்ந்த 200 மாற்றுத்திறனாளிகள், கலைஞர்கள் மற்றும் தொழில்முனைவோர்கள் தங்களது பொருட்கள் மற்றும் திறன்களை காட்சிப்படுத்த உள்ளனர். வீட்டு அலங்காரம், துணி, எழுதுபொருள் மற்றும் சுற்றுச்சூழலுக்கு உகந்த பொருட்கள், உணவுப்பொருட்கள், விளையாட்டு மற்றும் பரிசுப் பொருட்கள், அணிகலன்கள், கைப்பைகள் உள்ளிட்டவை காட்சிப்படுத்தப்பட உள்ளன. இதன் மூலம் மாற்றுத்திறனாளி கைவினைஞர்கள் தயாரித்த உள்ளூர் பொருட்களை வாங்குவதற்கு வாய்ப்பு ஏற்பட்டுள்ளது.
6 நாட்கள் நடைபெற உள்ள மாற்றுத்திறனாளிகள் வேலைப்பாடு கண்காட்சி காலை 11 மணி முதல் இரவு 8 மணி வரை நடைபெற உள்ளது. அத்துடன் பிரபல கலைஞர்கள் மற்றும் மாற்றுத்திறனாளி கலைஞர்கள் உள்ளிட்டவர்களின் கலாச்சார நிகழ்ச்சிகள் நடைபெறவுள்ளன. பார்வையாளர்களும், நாட்டின் பல்வேறு பகுதிகளைச் சேர்ந்த பிரபல உணவு வகைகளை உண்டு மகிழ முடியும்.
இக்காண்காட்சியை டிசம்பர் 2, மாலை 4 மணிக்கு  மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் தொடங்கிவைக்கிறார். சமூக நீதி மற்றும் அதிகாரம் அளித்தல் இணை அமைச்சர்கள் திரு ராம்தாஸ் அத்வாலே மற்றும் திருமதி பிரதிமா பௌமிக் ஆகியோர் கலந்து கொள்கின்றனர்.
மாற்றுத்திறனாளிகள் வேலைபாடு கண்காட்சியை ஆண்டுதோறும் நடத்துவதற்கு சமூக நீதி மற்றும் அதிகாரம் அளித்தல் துறை திட்டமிட்டுள்ளது. இதை தில்லியோடு மட்டுமல்லாமல் நாட்டின் அனைத்துப் பகுதிகளிலும் நடத்துவதற்கு முடிவு செய்துள்ளது.
தொழிலாளர் மற்றும் வேலைவாய்ப்பு அமைச்சகம்
கடந்த ஒன்பது ஆண்டுகளில் தொழிலாளர் கொள்கை சீர்திருத்தங்கள் குறைந்தபட்ச கூலி, பணிப் பாதுகாப்பு, சமூக பாதுகாப்பு மற்றும் சுகாதாரப் பாதுகாப்பு அளித்து பணியாளர்களின் அதிகாரமளித்தலை உறுதி செய்துள்ளதாக திரு பூபேந்தர் யாதவ் கூறியுள்ளார்
கடந்த ஒன்பது ஆண்டுகளில் தொழிலாளர் கொள்கை சீர்திருத்தங்கள் குறைந்தபட்ச கூலி, பணிப் பாதுகாப்பு, சமூகப் பாதுகாப்பு மற்றும் சுகாதாரப் பாதுகாப்பு அளித்து பணியாளர்களின் அதிகாரமளித்தலை உறுதி செய்துள்ளதாக மத்திய தொழிலாளர் நலன், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் கூறியுள்ளார்.
தொழிலாளர் மற்றும் வேலைவாய்ப்புத் துறை அமைச்சகத்தின் ஒன்பது ஆண்டுகால சாதனைக் குறித்து புதுதில்லியில் செய்தியாளர்களிடம் பேசிய அவர், நாட்டில் தற்போது தொழிலாளர் சட்டங்கள் மாற்றப்பட்டு, சீர்திருத்தப்பட்டு, எளிமையாக்கப்படுவதாகத் தெரிவித்தார். அந்தவகையில், 29 வகையான தொழிலாளர் சட்டங்கள், 4 எளிதான தொழிலாளர் சட்டங்களாக மாற்றப்பட்டுள்ளதாக அவர் குறிப்பிட்டார். இது குறைந்தபட்ச கூலி, பணிப் பாதுகாப்பு, சமூகப் பாதுகாப்பு மற்றும் சுகாதாரப் பாதுகாப்பு வாயிலாக தொழிலாளர்களின் அதிகாரமளித்தல் உறுதி செய்யும் என்று அவர் தெரிவித்தார்.
இ-ஷ்ரம் இணையதளத்தில் 400-க்கும் மேற்பட்ட தொழில்பிரிவுகளில் ஈடுபட்டுள்ள 28.93 கோடி அமைப்புச்சாரா தொழிலாளர்கள், பதிவு செய்துள்ளதாகவும் அவர் கூறினார். மேலும் பல தொழில் பிரிவுகள் இதில் சேர்க்கப்படும் என்று அவர் தெரிவித்தார். தேசிய வேலைவாய்ப்பு சேவை இணையதளம் மூலம் பல்வேறு வகையான வேலைவாய்ப்புத் தொடர்பான சேவைகள் அளிக்கப்படுகின்றன. இதன் மூலம் 1.39 கோடி பேருக்கு வேலைவாய்ப்புக்கான உதவிகள் அளிக்கப்பட்டுள்ளன. தேசிய வேலைவாய்ப்பு இணையதளம் இ-ஷ்ரம், உத்யம், திறன் இந்தியா ஆகிய இணையதளங்களுடன் இணைக்கப்பட்டுள்ளதாக திரு பூபேந்தர் யாதவ் குறிப்பிட்டார்.